Illum tħabbar it-twaqqif tal-Volontarjat Action Group magħmul minn għadd ta' NGOs li għandu l-għan li jsejjaħ biex tiġi rtirata l-leġiżlazzjoni fuq il-kollezzjonijiet pubbliċi u l-ħwienet tal-karità. F'konferenza stampa indirizzata minn Stephania Dimech Sant mill-Fondazzjoni Richmond, Dr Robert Aquilina minn Repubblika u Prof. Alex Torpiano minn Din l-Art Ħelwa, intqal li din il-leġiżlazzjoni affettwat b'mod negattiv lis-settur kollu tal-volontarjat u qed toħloq ir-riskju li s-settur ma jibqax sostenibbli. Intqal ukoll illi huma ma jridux biss li jiġi rtirat l-avviż legali inkwistjoni, imma li jiġi revokat, u anke li jifhmu sewwasew x'kienu l-objettivi wara avviż legali bħal dan. Il-Volontarjat Action Group ħareġ direttiva lill-għaqdiet volontarji biex ma jsegwux ir-restrizzjonijiet imposti mill-avviżi legali, u biex ma japplikaw għall-ebda permess biex ikmplu bil-ġbir pubbliku. Intqal ukoll li jekk l-awtoritajiet ma jirrevokawx l-avviżi legali, il-Volontarjat Action Group se jinforma lill-Kunsill tal-Ewropa b'din it-theddida. Ftit tal-jiem ilu, il-Kunsill Malti għas-Settur Volontarju talab lill-Gvern għas-sospensjoni immedjata tar-regoli introdotti s-sena l-oħra biex jirregolaw ħwienet tal-karità u l-attivitajiet ta' ġbir ta' fondi. Min-naħa tiegħu, il-Gvern qal li qed jieħu nota tar-rakkomandazzjonijiet. Aktar tagħrif Il-kunsill tas-settur volontarju jrid sospensjoni tar-regoli tal-ġbir; il-Gvern jieħu nota "Għaliex qed insiru daqshekk awtoritarji ma' għaqdiet żgħar?" Dimech Sant spjegat kif is-soċjetà teħtieġ is-settur volontarju, billi dan jaqdi funzjonijiet varji li ma jagħmlux la l-Gvern u lanqas is-settur privat, pereżempju għaliex ma jkunx hemm qligħ biżżejjed għas-settur privat sabiex ikun interessat. Saħqet fuq kif ħafna drabi, il-qasam li taqa' fih l-għaqda volontarja jkun wieħed li jinteressa lil ftit persuni jew li jaħdem għal għanijiet partikolari, u għalhekk ftit nies ikollhom il-kuraġġ li jidħlu għal xogħol bħal dan. Insistiet, iżda, li huwa dritt fundamentali li n-nies jingħaqdu flimkien għal xi ħaġa li jemmnu fiha u hu għalhekk li jrid jitħares is-settur privat. Filmat: Ir-regoli l-ġodda se jwaqqfu ħafna NGOs – Fondazzjoni Richmond Min-naħa tiegħu, Prof. Alex Torpiano tkellem fuq il-benefiċċji li għandhom l-għaqdiet volontarji lejn id-demokrazija f'Malta u Għawdex. Qal li huma għandhom domanda waħda: "dan kollu għalfejn?" Semma l-liġi tal-1981 fuq il-ġbir pubbliku u stqarr li minnha jidher li dak iż-żmien, l-NGOs kienu aktar fdati u rispettati. Minkejja li l-avviżi legali jirreferu għal din il-liġi, imorru kontriha, qal Prof. Torpiano. Huwa ppreżenta diversi mistoqsijiet u dubji fuq l-avviżi legali, fosthom dwar kif artiklu minnhom jagħti poter lill-Kummissarju tal-NGOs biex ma jawtorizzax lill-għaqda biex tagħmel ġabra, u dwar x'inhu l-iskop li għaqda trid iġġedded l-awtorizzazzjoni kull sitt xhur. "Għaliex qed insiru daqshekk awtoritarji ma' għaqdiet żgħar meta hemm oħrajn kbar li forsi ma jaġixxux kif suppost?" staqsa Prof. Torpiano. Żied jgħid li dan l-avviż legali se jxekkel lill-NGOs u probabbilment se jkun hemm ħafna li jaqtgħu qalbhom. Il-fehma tal-MP Kevin Cutajar MP iwissi li r-regolamenti l-ġodda qegħdin ipoġġu riskju fuq is-settur volontarju "Għandna l-obbligu li lil ta' warajna ma nħallulhomx pajjiż niexef mill-volontarjat" Dr Robert Aquilina kompla ma' dak li qal Prof. Torpiano u qal li dan l-avviż legali jservi ta' ostaklu mhux proporzjonat għall-għaqdiet volontarji, għax se jagħmilha ħafna iżjed diffiċli biex dawn jiffunzjonaw. Bl-avviż legali qed jingħadda l-messaġġ li l-voluntiera mhux ta' min jafdahom, u qed jiġu ttrattati daqslikieku huma tfal li trid iżżommilhom idejhom jew daqslikieku huma kriminali. Issokta jgħid, "Mhux lakemm jiġi rtukkjat 'l hemm u 'l hawn imma jrid isir pass lura u jkun hemm bidla ċara fid-direzzjoni […] M'għandna bżonn l-ebda permess biex nagħmlu ġabra mingħand il-pubbliku. Xokkanti li l-awtoritajiet ċaħħdu dan id-dritt mingħand l-NGOs. Għandna obbligu li lil ta' warajna ma nħallulhomx pajjiż niexef mill-volontarjat." Apparti mill-persuni li indirizzaw il-konferenza, il-Volontarjat Action Group jinkludi wkoll lil Kevin Bonello mis-Soċjetà Mużikali San Ġużepp AD 1889 u Mark Thorogood minn SPCA Għawdex. L-NGOs jingħaqdu 95 NGO jappellaw lill-Gvern biex jirtira l-avviż legali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60827224612c8_rand.td-a-rec-img{text-align:left}.td_uid_3_60827224612c8_rand.td-a-rec-img img{margin:0 auto 0 0}